Source: http://www.legex.ro/OUG-108-2010-108843.aspx
Timestamp: 2020-01-19 21:42:51+00:00

Document:
OUG 108/2010 | Legislatie gratuita
OUG 108 2010 modifica Legea 76 2002
OUG 108 2010 completeaza Legea 76 2002
OUG 108 2010 aprobat de Legea 102 2011
ORDONANTA URGENTA Nr. 108 din 6 decembrie 2010
Având în vedere persistenţa efectelor crizei economico-financiare asupra pieţei muncii din România, care determină în continuare menţinerea la un nivel mai scăzut a veniturilor la bugetul asigurărilor pentru şomaj, caz în care, în situaţia stabilirii unui nivel al salariului de bază minim brut pe ţară garantat în plată mai ridicat decât cel din 2010, s-ar crea dificultăţi imediate în asigurarea resurselor pentru programele finanţate din acest buget,
ţinând seama de necesitatea protecţiei drepturilor şomerilor, în sensul asigurării furnizării efective a drepturilor conferite prin Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, prin contracararea situaţiei în care ridicarea pragului salariului de bază minim brut pe ţară garantat în plată pentru anul 2011 ar conduce la imposibilitatea furnizării lor, şi luând în considerare multiplele recomandări ale organizaţiilor financiare internaţionale referitoare la menţinerea preocupărilor pentru reducerea şomajului, în vederea activizării beneficiarilor de indemnizaţie de şomaj şi a responsabilizării lor cu privire la ocuparea unui loc de muncă,
ţinând cont de necesitatea urgentării stabilirii elementelor de fundamentare a bugetului asigurărilor pentru şomaj pentru anul 2011 astfel încât să fie aprobat de Guvern,
întrucât cele menţionate mai sus vizează interesul public şi constituie elementele unei situaţii extraordinare, ce nu suferă amânare, se impune adoptarea de măsuri imediate pentru reglementarea unor măsuri de natură a proteja drepturile şomerilor, dar şi de a asigura sustenabilitatea bugetului asigurărilor pentru şomaj.
1. La articolul 5, punctul IX se modifică şi va avea următorul cuprins:
„IX. Indicatorul social de referinţă al asigurărilor pentru şomaj şi stimulării ocupării forţei de muncă, denumit în continuare indicator social de referinţă, reprezintă unitatea exprimată în lei la nivelul căreia se raportează prestaţiile băneşti suportate din bugetul asigurărilor pentru şomaj, acordate atât în vederea asigurării protecţiei persoanelor în cadrul sistemului asigurărilor pentru şomaj, cât şi în vederea stimulării anumitor categorii de persoane pentru a se încadra în muncă, precum şi a angajatorilor pentru a încadra în muncă persoane în căutarea unui loc de muncă."
2. La articolul 33, după alineatul (2) se introduc trei noi alineate, alineatele (3)-(5), cu următorul cuprins:
„(3) Cheltuielile cu transmiterea către beneficiari a drepturilor prevăzute la art. 43, ce se suportă din bugetul asigurărilor pentru şomaj, se stabilesc astfel:
c) prin stabilirea unui comision bancar, negociabil, în situaţia în care plata drepturilor se face în cont curent sau în cont de cârd.
3. La articolul 39 alineatul (2), litera a) se modifică şi va avea următorul cuprins:
,,a) 75% din valoarea indicatorului social de referinţă în vigoare la data stabilirii acestuia, pentru persoanele cu un stagiu de cotizare de cel puţin un an;".
4. La articolul 40, alineatul (1) se modifică şi va avea următorul cuprins:
„Art. 40. - (1) Indemnizaţia de şomaj se acordă şomerilor prevăzuţi la art. 17 alin. (2) pe o perioadă de 6 luni şi este o sumă fixă, lunară, al cărei cuantum reprezintă 50% din valoarea indicatorului social de referinţă, în vigoare la data stabilirii acesteia."
„Art. 42. - (1) Nu beneficiază de indemnizaţie de şomaj persoanele care, la data solicitării dreptului, refuză un loc de muncă potrivit pregătirii sau nivelului studiilor sau refuză participarea la servicii pentru stimularea ocupării şi de formare profesională oferite de agenţiile pentru ocuparea forţei de muncă."
6. La articolul 44, litera d) se modifică şi va avea următorul cuprins:
,,d) la data refuzului nejustificat de a se încadra într-un loc de muncă conform pregătirii sau nivelului studiilor;".
7. La articolul 731, alineatul (4) se modifică şi va avea următorul cuprins:
„(4) Valoarea indicatorului social de referinţă, avută în vedere la calculul indemnizaţiei de şomaj la care persoanele prevăzute la alin. (2) ar fi avut dreptul, în condiţiile legii, dacă nu s-ar fi angajat, este valoarea indicatorului social de referinţă în vigoare la data angajării."
8. Articolul 127 se modifică şi va avea următorul cuprins:
„Art. 127. - (1) Indemnizaţia de şomaj şi celelalte drepturi stabilite prin prezenta lege, cu excepţia celor prevăzute la art. 72-75 şi 80, se reactualizează ori de câte ori se modifică valoarea indicatorului social de referinţă.
Art. II. - (1) Persoanele al căror drept la indemnizaţie de şomaj a fost stabilit înainte de data intrării în vigoare a prezentei ordonanţe de urgenţă beneficiază de acest drept în cuantumul aflat în plată la data intrării în vigoare a prezentei ordonanţe de urgenţă.
Art. III. - (1) Prevederile art. I şi II se aplică de la data de 1 ianuarie 2011.
COMENTARII la OUG 108/2010
Momentan nu exista niciun comentariu la OUG 108 din 2010
Alte acte pe aceeaşi temă cu OUG 108/2010
Legea 102 2011
privind aprobarea Ordonanţei de urgenţă a Guvernului nr. 108/2010 pentru modificarea şi completarea Legii nr. 76/2002 privind sistemul asigurărilor pentru şomaj şi stimularea ocupării forţei de muncă

References: articolul 5
 articolul 33
 articolul 39
 articolul 40
 articolul 44
 articolul 731
 Articolul 127